ลุ้น SET บวกต่อ! รับบาทแข็ง-ฟันด์โฟลว์ไหลเข้า
แนวโน้ม SET เช้าบวกต่อ! อานิสงค์จีนเปิดประเทศ หนุนนักท่องเที่ยวเข้าไทยมากขึ้น ส่งผลดีต่อเศรษฐกิจไทยฟื้น และบาทแข็งค่า, ฟันด์โฟลว์ไหลเข้าต่อเนื่อง ให้แนวต้านไว้ที่ 1,690 จุด และแนวรับ 1,665 จุด
แนวโน้ม SET เช้าบวกต่อ! อานิสงค์จีนเปิดประเทศ หนุนนักท่องเที่ยวเข้าไทยมากขึ้น ส่งผลดีต่อเศรษฐกิจไทยฟื้น และบาทแข็งค่า, ฟันด์โฟลว์ไหลเข้าต่อเนื่อง ให้แนวต้านไว้ที่ 1,690 จุด และแนวรับ 1,665 จุด
9 ม.ค. 2566

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุนฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้แกว่งตัวขึ้น รับแรงหนุนจีนเปิดประเทศอย่างเป็นทางการ คาดจะมีนักท่องเที่ยวชาวจีนเดินทางเข้ามาในไทยจำนวนมาก ส่งผลดีต่อเศรษฐกิจภายในประเทศ
ขณะที่ตัวเลขการจ้างงานนอกภาคเกษตรของสหรัฐ ที่ออกมาเมื่อวันศุกร์ที่ผ่านมา สูงกว่าคาด แต่ตัวเลขค่าจ้างรายชั่วโมงโดยเฉลี่ยของแรงงาน ซึ่งเป็นข้อมูลที่ธนาคารกลางสหรัฐ (เฟด) ให้ความสำคัญเพื่อหาสัญญาณเกี่ยวกับเงินเฟ้อนั้น ออกมาต่ำกว่าคาด ซึ่งบ่งชี้ว่าเงินเฟ้อได้ผ่านจุดสูงสุดแล้ว และจะเป็นปัจจัยให้เฟดชะลอการปรับขึ้นอัตราดอกเบี้ย
ทั้งนี้จากปัจจัยดังกล่าวคาดว่าจะเป็นแรงหนุนต่อเงินทุนไหลเข้าต่อเนื่องและค่าเงินบาทยังคงแข็งค่า ให้แนวต้านไว้ที่ 1,690 จุด และแนวรับ 1,665 จุด